
సంజయ్ దత్, అలియా భట్ తండ్రీ కూతుళ్లుగా నటించనున్నారా? అవుననే అంటున్నాయి బాలీవుడ్ వర్గాలు. సూపర్ హిట్ ‘సడక్’ (1991)కు సీక్వెల్గా రాబోయే సినిమాలో ఆ ఇద్దరూ తండ్రీ కూతుళ్లుగా కనిపిస్తారని వినిపిస్తోంది. సంజయ్ దత, పూజా భట్ జంటగా మహేశ్ భట్ రూపొందించిన ‘సడక్’ సినిమా బాక్సాఫీస్ వద్ద ఘన విజయం సాధించి, ఆ ఏడాది బాలీవుడ్లో అత్యధిక వసూళ్లు సాధించిన రెండో చిత్రంగా నిలిచింది. అందులో సంజయ్, పూజ మధ్య చుంబన సన్నివేశాలు, వారిపై చిత్రీకరించిన ‘తుమ్హే అప్నా బనానే కీ కసమ్’ పాట, వ్యభిచార గృహ నిర్వాహకునిగా సదాశివ్ అమ్రాపూర్కర్ నటన బాగా ప్రాచుర్యం పొందాయి. 26 సంవత్సరాల తర్వాత ఆ సినిమాకు సీక్వెల్ తియ్యాలని మహేశ్ భట్ సంకల్పించారు. ఒరిజినల్లో చేసిన పాత్రను ఇందులోనూ సంజయ్ చేయనున్నారు. సంజయ్, పూజ కూతురిగా అలియా నటించనున్నది. కాకపోతే పూజ పాత్ర ఇందులో కనిపించదు. ప్రమాదంలో చిక్కుకున్న అలియాను తండ్రిగా సంజయ్ ఎలా కాపాడుకున్నాడనేది ఈ సీక్వెల్ ప్రధానాంశమని తెలుస్తోంది. 1999 తర్వాత మళ్లీ ఇప్పటి వరకూ దర్శకత్వం జోలికి వెళ్లని మహేశ్ భట్ ఈ సినిమాతో తిరిగి మెగాఫోన్ చేపట్టనుండటం విశేషం. ‘సడక్’లో సంజయ్ జోడీగా నటించిన పూజ, సీక్వెల్గా సంజయ్ కూతురిగా చేయనున్న అలియా ఇద్దరూ మహేశ్ కుమార్తెలే కావడం ప్రస్తావనార్హం. కాగా ప్రస్తుతం నిర్మాణంలో ఉన్న ‘భూమి’ చిత్రంలోనూ అదితీ రావ్ హైదరీకి తండ్రిగా సంజయ్ నటిస్తున్నారు.

sanjay dath, alia bhat tandri koothullugaa natinchanunnara? avunane antunnayi balivud vargaalu. super hit ‘sadak’ (1991)ku seekwelga raboye cinemalo aa iddaruu tandri koothullugaa kanipistaarani vinipistondi. sanjay data, poojaa bhat jantagaa mahesh bhat roopondinchina ‘sadak’ sinima baxafis vadda ghana vijayam saadhinchi, aa edaadi balivudlo atyadhika vasoollu saadhinchina rendo chitramgaa nilichindi. andulo sanjay, pooja madhya chumbana sannivesaalu, vaaripai chitreekarinchina ‘tumhe apna banane kee kasam’ paata, vyabhichaara gruha nirvaahakunigaa sadasiv amrapurkar natana baga praachuryam pondaayi. 26 samvatsaraala tarvaata aa sinimaaku seakwel tiyyaalani mahesh bhat sankalpinchaaru. orijinallo chesina paatranu induloonuu sanjay cheyanunnaru. sanjay, pooja koothurigaa alia natinchanunnadi. kakapothe pooja paatra indulo kanipinchadu. pramaadamlo chikkukunna aliyanu tandrigaa sanjay ela kapadukunnadanedi ee seakwel pradhaanaamsamani telustondi. 1999 tarvaata malli ippati varakuu darsakatvam joliki vellani mahesh bhat ee sinimaatho tirigi megaphon chepattanundatam visesham. ‘sadak’loo sanjay jodiigaa natinchina pooja, seekwelga sanjay koothurigaa cheyanunna alia iddaruu mahesh kumartele kaavadam prastaavanaarham. kaga prastutam nirmaanamlo unna ‘bhoomi’ chitramloonuu aditee rav haidareeki tandrigaa sanjay natistunnaaru.